44. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.ΣΤ/161970 της 22 Ιουλ./22  Αυγ.1966 (ΦΕΚ Β΄526) Περί αυξήσεως του δικαιουμένου συνολικού μικτού βάρους των φορτηγών αυτοκινήτων μέχρι 10%. Έχοντες υπ’ όψιν: 1)Την υπ’ αριθ. 194350/65 ημετέραν Γεν. Απόφασιν «περί του τρόπου καθορισμού του ωφελίμου φορτίου των φορτηγών αυτοκινήτων» ως ετροποποιήθη δια του υπ’ αριθ. ΣΤ/127280/1966, ΣΤ 137376/1966, ΣΤ 145684/1966, ΣΤ 147656/1966 κ.τ.λ. 2)Το γεγονός ότι υφίστανται εισέτι δυσχέρειαι επιλογής υπό του ενδιαφερομένου πολίτου του επιθυμητού τύπου και κατασκευής φορτηγού αυτ/του πάσης κατηγορίας εντός των ορίων του δικαιουμένου συνολικού μικτού βάρους του αυτοκινήτου και επιθυμούντες όπως παράσχωμεν μεγαλυτέραν ευχέρειαν επιλογής επ’ ωφελεία και των ενδιαφερομένων πολιτών και γενικώτερον της Εθνικής ημών οικονομίας του γεγονότος ότι ούτω θα τεθώσιν εν κυκλοφορία φορτηγά αυτοκίνητα πλέον συγχρόνου κατασκευής και προσηρμοσμένα εις τας τοπικάς συνθήκας μεταφορών, αποφασίζομεν: Επιτρέπομεν όπως απογράφωνται και ταξινομώνται φορτηγά αυτοκίνητα πάσης κατηγορίας τιθέμενα εις κυκλοφορίαν είτε δυνάμει αρχικώς ημετέρας εγκριτικής αποφάσεως είτε εις αντικατάστασιν ετέρου κυκλοφορούντος βάσει των κειμένων διατάξεων , ων το συνολικόν μικτόν βάρος ως τούτο ορίζεται υπό του κατασκευαστού των είναι ανώτερον του δικαιουμένου συμφώνως προς τας ως ανωτέρω ισχυούσας διατάξεις μέχρι 10%. 